ट्रेड स्विफ्ट के डायरेक्टर संदीप जैन ने बताया कि मार्केट में जितनी ज्यादा गिरावट बढ़ रही है उसका फायदा आगे निवेशकों को मिलेगा। संदीप जैन के मुताबिक अगले 3-6 महीनों में स्टॉक मार्केट में भारी तेजी देखने को मिल सकती है। सेंसेक्स 30 हजार का आंकड़ा पार कर सकता है। फिलहाल जो गिरावट देखने को मिल रही है वो निवेशकों के लिए खरीदारी का अच्छा मौका है। पूरे मार्केट में गिरावट के कारण वो स्टॉक भी गिर रहे हैं जिनके फंडामेंटल अच्छे हैं। मार्केट में मंदी के सेंटीमेंट का इन स्टॉक्स पर असर पड़ रहा है। छह महीने के लिए एटलस साइकिल और एसबीआई के स्टॉक में निवेश किया जा सकता है। इन दोनो स्टॉक्स में 30-35 फीसदी रिटर्न मिलने का अनुमान है।.